《白马篇》
元代·胡奎

房星夜坠秋河碧，夭矫雄姿龙八尺。何年飞下九重天，自□人间骑不得。

置之天上白玉阑，长鸣直欲趋天关。瑶池碧桃千万片，回风吹雪春斑斑。

不学开元照夜白，西入褒斜走荆棘。愿逐轩辕凌紫霞，远游常在太清家。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。